Imtella' Settembru 6, 2021 Tħabbret il-mewt ta' plejer ta' Juventus ta' 17-il sena li ilu jissielet mal-marda tal-kanċer mindu kellu 12-il sena. Bryan Dodien, li kien jilgħab mal-akkademja tal-futbol tal-Bianconeri, sar jaf li għandu l-kanċer fl-2015. Perjodu, li matulu ċ-ċkejken kiseb ħbiberija speċjali mal-plejer Franċiż ta' fama mondjali Paul Labile Pogba. Tant, li Pogba kien iddedikalu gowl li skurja f'derby kontra Turin li ntlagħab fis-16 ta' Diċembru tal-istess sena. Dak il-lejl, Pogba wera l-kitba 'Bryan, jiena ninsab miegħek' fuq il-flokk ta' taħt eżatt wara li skurja. Fuq il-midja soċjali, Pogba kien minn tal-ewwel li esprima s-sogħba tiegħu għall-mewt ta' Dodien. Qal, li se jitlob għall-familja taċ-ċkejken u li se jibqa' jġorru f'qalbu. — Paul Pogba (@paulpogba) September 4, 2021 Fuq il-midja soċjali tagħha, Juventus wasslet il-kondoljanzi tagħha lill-qraba taċ-ċkejken ukoll.